2015. I október I 29.

Wesley János Óvoda, Általános Iskola, Szakképző Iskola, Alapfokú Művészeti Iskola

**EGÉSZSÉGNAP, ÚSZÁS, ÖKOTÁBOR ÉS INFORMATIKA – SOKRÉTŰ FEJLESZTÉS GEMZSÉN ÉS MÁROKPAPIBAN**

**Úszásoktatást, ökotábort, egészségnapot és pedagógus továbbképzést is sikerült szervezni az Európai Unió támogatásával Gemzsén és Márokpapiban a Széchenyi 2020 program keretein belül. A TÁMOP-3.1.4.C-14-2015-0341 kódjelű pályázaton az iskola a fenti célok megvalósítására összesen 16,38 millió forintot nyert, a támogatás mértéke 100 százalékos volt. A programokat 2015. június 1. és 2015. október 31. között valósították meg.**

Sikerrel pályázott a Wesley János Óvoda, Általános Iskola, Szakképző Iskola, Alapfokú Művészeti Iskola gemzsei és márokpapi tagintézménye a Széchenyi 2020 programban. A pályázat többcélú volt, ökotábort, angol nyelvi témahetet, informatikai szakkört éppúgy találunk megvalósított események között, mint úszásoktatást és többirányú pedagógus továbbképzést.

A TÁMOP-3.1.4.C-14-2015-0341 kódjelű pályázaton elnyert összesen 16,38 millió forintos forrásból a két testvériskola, Márokpapi és Gemzse nagyjából egyformán részesült, illetve egyes programjaikat közösen szervezték meg.

Számos olyan programot tudtunk megvalósítani – foglalta össze az események közös mozgatóit Vattamány Gyula, a többcélú intézmény igazgatója −, amelyeket az iskolák saját erőből talán soha nem tudtak volna megtartani, illetve amely tevékenységeket kipróbálni, ezekben részt venni az ide járó gyerekek többségének a hétköznapokban esélye sincs. Külön figyelmet fordítottunk arra – tette hozzá a vezető – hogy az egyes eseményeken ne csak a képzési-nevelési célok érvényesüljenek, de a résztvevők minél jobban is érezzék magukat. Ez nem csak az információk befogadását könnyíti, de élményt is ad a gyerekeknek, amire nagy szükségük van.

Külön ki kell emelni a pedagógusok továbbképzését. Itt természetesen kizárólag a képzésen volt a hangsúly, a résztvevők az agresszió- és konfliktuskezelés, családpedagógia, magatartási problémák felismerése, hiperaktivitás és drogprevenció tárgykörben kaptak értékes új ismereteket, módszereket és gyakorlati oktatást.

A program 2015. június 1-től 2015. október 31-ig tartott.

További információ:

Vattamány Gyula

Wesley János Óvoda, Általános Iskola, Szakképző Iskola, Alapfokú Művészeti Iskola

4813 Gyüre, Árpád út 13.

Tel.: (45) 481 838